Гэтымі радкамі І. Пракаповіча пачалося мерапрыемства, прысвечанае Дню роднай мовы, якое прайшло у літаратурнай гасцёўні раённай бібліятэкі. Паэтычны дыялог ”Каб мова родная гучала” быў падрыхтаваны для дзевяцікласнікаў раённай гімназіі. У час мерапрыемства гучалі вершы аб роднай мове Я. Янішчыц, Л. Геніюш, Р. Барадуліна, Н. Гілевіча. Вялася размова аб нашым родным беларускім слове. Шмат новых, цікавых фактаў пачулі гімназісты аб гісторыі беларускай мовы, аб цяжкіх шляхах яе станаўлення як нацыянальнай. Для ўдзельнікаў мерапрыемства быў падрыхтаваны агляд кніг на беларускай мове. На прыканцы мерапрыемства вучні прынялі ўдзел у акцыі “Апранаемся па-беларуску”, дзе яны прыгадалі, як на беларускай мове гучаць назвы элементаў адзення.